Bollaert-Delelis stadionas

Bollaert-Delelis stadionas (pranc. Stade Bollaert-Delelis; 1933–1936 m. Stade des Mines, 1936–2012 m. Stade Félix-Bollaert) – futbolo stadionas Lanse (Prancūzija), į šiaurės vakarus nuo miesto centro. Talpina 41 233 žiūrovus, čia rungtynes žaidžia RC Lens. Stadionas pavadintas pramonininko, kalnakasybos įmonės vadovo Félix Bollaert (1855–1936) ir pramonės ministro André Delelis (1924–2012) garbei. Stadione visos vietos sėdimos, jame yra 4 tribūnos: Henri Trannin tribūna, 1976 m. gruodžio 4 d. pavadinta vartininko, o vėliau ir sporto direktoriaus garbei; Tony Marek tribūna, pavadinta futbolininko ir trenerio garbei; Élie Delacourt tribūna, pavadinta buvusio sirgalių klubo prezidento garbei; Max Lepagnot tribūna, pavadinta buvusio Artois rajono prezidento garbei. Istorija Pastatytas 1932 m., atidarytas 1933 m. birželio 18 d. XX a. pabaigoje rekonstruotas. Stadione vyko 1984 m. Europos futbolo čempionatas, 1998 m. pasaulio futbolo čempionatas, 1999 ir 2007 m. pasaulio regbio čempionatai, 2016 m. Europos futbolo čempionatas. Rungtynės Galerija Šaltiniai